Claire Bretécher

Claire Bretecher (Nantes 1940ko apirilaren 17a ; † Paris 2020ko otsailaren 11) ilustratzaile, komikilari eta idazle frantsesa izan zen.

Ibilbidea 
Bretécherrek 1963an hasi zuen bere komiki-karrera René Goscinnyrekin elkarlanean. Tintin komiki aldizkarian lan egin zuen 1965 eta 1966an. 1969an, Cellulite lana Pilote komiki aldizkari frantsesean atera zioten. 1973tik aurrera, bere tirak Le Nouvel Observateur astekari frantsesean agertu ziren, Les frustrés izenburuarekin. Claire Bretécher 2020an hil zen, 79 urterekin, hainbat urte Alzheimerrak jota bizi ondoren.  

Bere lanean, Bretécherrek XX. mende amaierako egunerokotasuna jorratu zuen. Bereziki emakume modernoaren gorabeherak, baita feminismoak ezartzen dituen eskakizunak erretratatzen.

Bere marrazki estiloarekin, Bretécherrek eskola franko-belgikako tradizioekin hautsi zuen. Testuak protagonismo berdina hartzen du irudiarekin batera. Horrek bidea ireki zion komikigileen belaunaldi berri bati. Bere pertsonaien bizitza emozionala lantzeko estiloa minimalista nabarmentzen da bere marrazkietan.

Erreferentziak

Kanpo estekak 
 Bretecherren lan batzuk ikusgai.

Frantsesezko komikigileak
Frantziako komikigileak
Emakume komikigileak
2020ko heriotzak
1940ko jaiotzak
Nantestarrak
Satira
Komiki gidoilariak